Riċetta ta' Wayne Cutajar / Crafted Foods Ingredjenti (Isservi 2-3) 40g butir bla melħ kwart ta' kuċċarina trab taċ-chilli milli jaħraq kuċċarina u nofs qoxra maħkuka tal-lumi 4 kuċċarini meraq tal-lumi 30g dqiq plain 500ml ħalib sħun, imma mhux mgħolli 85g cheddar matur, maħkuk 60g ġobon Gruyere, maħkuk 60g mozzarella, maħkuka 230g mqarrun f'biċċiet żgħar li jkun imsajjar Method Dewweb il-butir f'borma u żid it-trab taċ-chilli, il-qoxra maħkuka u l-meraq tal-lumi. Żid id-dqiq u ħawwad sakemm ikollok taħlita magħquda. Żid il-ħalib ftit ftit u ibqa' ħawwad biex ikollok taħlita bla boċċi. Żid il-ġobon u l-għaġin imsajjar u ħallat tajjeb. Poġġi l-għaġin biz-zalza f'dixx tal-fornm ferrex aktar ġobon fil-wiċċ u daħħal fil-forn diġà msaħħan għal 200 ̊Ċ għal 20 minuta. Wara li toħorġu mill-forn agħmlu taħt il-grill sakemm jieħu kulur dehbi.